CELEX: 62016TN0646
Language: el
Date: 2016-09-06 00:00:00
Title: Υπόθεση T-646/16 P: Αναίρεση που άσκησε στις 6 Σεπτεμβρίου 2016 ο Erik Simpson κατά της διατάξεως που εξέδωσε το Δικαστήριο Δημόσιας Διοίκησης στις 24 Ιουνίου 2016 στην υπόθεση F-142/11 RENV, Simpson κατά Συμβουλίου

14.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 419/51
            
         Αναίρεση που άσκησε στις 6 Σεπτεμβρίου 2016 ο Erik Simpson κατά της διατάξεως που εξέδωσε το Δικαστήριο Δημόσιας Διοίκησης στις 24 Ιουνίου 2016 στην υπόθεση F-142/11 RENV, Simpson κατά Συμβουλίου
   (Υπόθεση T-646/16 P)
   (2016/C 419/67)
   Γλώσσα διαδικασίας: η αγγλική
   
      Διάδικοι
   
   
      Αναιρεσείων: Erik Simpson (Βρυξέλλες, Βέλγιο) (εκπρόσωπος: M. Velardo, δικηγόρος)
   
      Αντίδικος κατ’ αναίρεση: Συμβούλιο της Ευρωπαϊκής Ένωσης
   
      Αιτήματα
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει τη διάταξη του Δικαστηρίου Δημόσιας Διοίκησης της Ευρωπαϊκής Ένωσης («ΔΔΔ») της 24ης Ιουνίου 2016 στην υπόθεση F-142/11 RENV, Erik Simpson κατά Συμβουλίου, στο μέτρο που απορρίπτει το αίτημα ακυρώσεως της αποφάσεως του Συμβουλίου της Ευρωπαϊκής Ένωσης της 9ης Δεκεμβρίου 2010 και καταδικάζει τον αναιρεσείοντα στα δικαστικά του έξοδα και στα δικαστικά έξοδα του Συμβουλίου·
            
         
               —
            
            
               στο μέτρο που απαιτείται, να αναπέμψει την υπόθεση στο πρωτοβάθμιο δικαστήριο· και
            
         
               —
            
            
               να καταδικάσει το Συμβούλιο στα δικαστικά έξοδα των διαδικασιών.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως ο αναιρεσείων προβάλλει δύο λόγους.
   
               1.
            
            
               Με τον πρώτο λόγο αναιρέσεως υποστηρίζει ότι, όσον αφορά την υποχρέωση αιτιολογήσεως, το Δικαστήριο Δημόσιας Διοίκησης υπέπεσε σε πλάνη περί το δίκαιο, παρέβη το δίκαιο της Ευρωπαϊκής Ένωσης, δεν αιτιολόγησε τη διάταξή του και παραμόρφωσε το περιεχόμενο των αποδεικτικών στοιχείων.
            
         
               2.
            
            
               Με τον δεύτερο λόγο αναιρέσεως υποστηρίζει ότι, όσον αφορά την αρχή της ίσης μεταχειρίσεως και την πρόδηλη πλάνη εκτιμήσεως, το Δικαστήριο Δημόσιας Διοίκησης παραμόρφωσε το περιεχόμενο των αποδεικτικών στοιχείων, υπέπεσε σε πλάνη περί το δίκαιο, παρέβη το δίκαιο της Ευρωπαϊκής Ένωσης και δεν αιτιολόγησε επαρκώς την προσβαλλόμενη διάταξη.